open-index/open-wikipedia-markdown huggingface dataset:
לילי סנטיאגו

**לילי סנטיאגו** (באנגלית: **Lily Santiago**; נולדה ב-2 באפריל 1996) היא שחקנית אמריקאית. היא הופיעה בשלוש עונות של "לה בראה"  ב־NBC ובסדרה "יוסמיטי" של נטפליקס בשנת 2025.

## ראשית חייה
סנטיאגו היא בתם של הסופר והשחקן רובן סנטיאגו-הדסון ושל ג'יני בריטן, היא התחנכה בניו יורק בבית הספר התיכון לאמנויות הבמה פיורלו לה גוארדיה. יש לה אח אחד שגם הוא גם שחקן.

## קריירה
לאחר שעבדה בתיאטרון בעיקר ניו יורק, היא קיבלה את תפקידה הראשון בסדרת טלוויזיית קבועה ב-2021, כאשר הופיעה בשלוש עונות של הסדרה "לה בראה" ב־NBC בתור ורוניקה קסטילו.

היא ערכה את הופעת הבכורה שלה בתיאטרון בברודוויי בשנת 2024 במחזה "מרי ג'יין" בתיאטרון על שם סמואל ג'יי פרידמן.

ב-2025 הופיעה בתפקיד הראשי כנאיה ואסקז, אם חד הורית, שוטרת לשעבר ופקחית הפארק הלאומי יוסמיטי בסדרה מסוג תעלומת רצח "יוסמיטי" של נטפליקס לצד אריק באנה וסם ניל. היא נאלצה ללמוד לרכוב על סוס עבור הסדרה. הסדרה חודשה לעונה שנייה. 

## פילמוגרפיה

## קישורים חיצוניים

## הערות שוליים

קטגוריה:שחקניות תיאטרון אמריקאיות
קטגוריה:אמריקאים ממוצא פוארטו ריקני
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
אופרוד

**אופרוד** (מעוצב: **אוףרוד**; באנגלית: **offroad**; מעוצב באותיות גדולות) היא סדרת טלוויזיה ישראלית שהופקה עבור נטפליקס על ידי Faraway Road Productions וקשת אינטרנשיונל. ששת פרקי התוכנית שוחררו בנטפליקס ב-10 ביולי 2025. זוהי סדרת הדוקו הישראלית הראשונה שנוצרה במיוחד עבור נטפליקס. את התוכנית יצרו ליאור רז, רותם סלע ואבי יששכרוף, כאשר השניים הראשונים גם מככבים בה.

## רקע
התוכנית עוסקת במסע של השחקנים ליאור רז ורותם סלע במדינות קירגיזסטן וקזחסטן. המסע ארך 25 ימים.

## שחקנים ודמויות
* **רותם סלע** (עצמה)
* **ליאור רז** (עצמו)

## סקירת הסדרה

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה ישראליות שעלו לשידור בשנת 2025
קטגוריה:תוכניות טלוויזיה בעברית
קורט אטינגר

**קורט אריך אטינגר** ו**קרטיס תומאס אטינגר** (בגרמנית: **Kurt Erich Ettinger** ובאנגלית: **Curtis Thomas Ettinger**; 19 בנובמבר 1901 – 6 בינואר 1982) היה סייף יהודי-אוסטרי. ייצג את אוסטריה בשתי אולימפיאדות (פריז 1924 ואמסטרדם 1928), זוכה 3 מדליות (1 כסף ו-2 ארד) באליפות עולם בתחרות הרומח הקבוצתי ו-3 פעמים אלוף אוסטריה ברומח (1923, 1929 ו-1931) ופעמיים אלוף אוסטריה בחרב (1928 ו-1931)

## ביוגרפיה
אטינגר נולד וגדל בווינה.

### 1923
באליפות אוסטריה שנערכה בשנת 1923 הוא זכה במדליית זהב ברומח אישי.

### 1924
באולימפיאדת פריז הוא סיים במקום 11 ברומח אישי ובמקום עשירי ברומח קבוצתי. אלויס גוטפריד היהודי היה חבר בנבחרת אוסטריה. במהלך האולימפיאדה הוא שימש כשופט במספר קרבות.

### 1928
באליפות אוסטריה שנערכה בשנת 1928 הוא זכה במדליית זהב בחרב אישי.

באולימפיאדת אמסטרדם הוא סיים במקום 16 ברומח אישי ובמקום שביעי ברומח קבוצתי. הנס ליון היהודי היה חבר בנבחרת אוסטריה.

### 1929
באליפות אוסטריה שנערכה בשנת 1929 הוא זכה במדליית זהב ברומח אישי.

### 1931
באליפות אוסטריה שנערכה בשנת 1931 הוא זכה בשתי מדליות זהב ברומח אישי ובחרב אישי. באליפות העולם שנערכה בווינה באותה שנה הוא זכה במדליית ארד בתחרות רומח קבוצתי, אחרי איטליה והונגריה.

### 1933
#### סגן אלוף עולם
באליפות העולם שנערכה בבודפשט בשנת 1933 הוא זכה במדליית כסף בתחרות רומח קבוצתי, אחרי איטליה ולפני הונגריה.

### 1937
באליפות העולם שנערכה בפריז בשנת 1937 הוא זכה במדליית ארד בתחרות רומח קבוצתי, אחרי איטליה וצרפת

### 1938
בעקבות ה"אנשלוס" הגרמני ברח אטינגר מאוסטריה לפריז בגלל היותו יהודי. במאי 1941 הוא נסע לארצות הברית והפך לאזרח אמריקאי, תוך שהוא משנה את שני שמותיו הראשונים מ"קורט אריך" ל"קרטיס תומאס". במהלך מלחמת העולם השנייה הוא שירת בצבא ארצות הברית מדצמבר 1942 עד יולי 1943.

הוא נפטר במהלך חופשה משפחתית באינסברוק, אוסטריה.

## קישורים חיצוניים

קטגוריה:אוסטרים שנפטרו ב-1982
קטגוריה:אוסטרים שנולדו ב-1901
קטגוריה:סייפים יהודים אוסטרים
קטגוריה:סייפים באולימפיאדת פריז (1924)
קטגוריה:סייפים באולימפיאדת אמסטרדם (1928)
קטגוריה:משתתפים יהודים באולימפיאדת פריז (1924)
קטגוריה:משתתפים יהודים באולימפיאדת אמסטרדם (1928)
היידלברג (כדורסל)

**מועדון הספורט האוניברסיטאי היידלברג** (בגרמנית: **Universitäts-Sportclub Heidelberg** או **USC Heidelberg**) מועדון כדורסל גרמני מהיידלברג, באדן-וירטמברג, המשחק בבונדסליגה ובליגת האלופות בכדורסל.

## היסטוריה
מחלקת הכדורסל של מועדון הספורט USC היידלברג נוסדה ב-1952, והייתה דומיננטית במיוחד בשנות ה-50 וה-60. הקבוצה זכתה בסך הכל בתשע אליפויות גרמניה המערבית, בהן שש זכיות רצופות בתחרות אליפות גרמניה בשנים 1957–1962 ואחת נוספת ב-1966, ושתי זכיות בבונדסליגה (1973 ו-1977). הקבוצה אף זכתה פעמיים רצופות ב – ב-1977 ו-1978.

עם זאת, לאחר שירדה ליגה לראשונה ב-1979 לא הצליחה היידלברג לשמור על מקומה בצמרת הכדורסל הגרמני, ועל אף שהצליחה לחזור לבונדסליגה בעונות 1981/82 ו-1983–1985, היא התדרדרה לליגות הנמוכות וב-1988 אף ירדה לליגה השלישית, ממנה עלתה רק כעבור שש שנים.

בעונת 2020/21, לאחר 27 עונות רצופות ב, עלתה הקבוצה לבונדסליגה לראשונה בעידן גרמניה המאוחדת.

[ממוזער|הקבוצה ב[פסק זמן בכדורסל|פסק זמן, 2023]]
בשלוש עונותיה הראשונות לאחר העלייה התקשתה היידלברג וסיימה בתחתית הטבלה, אך ניצלה מירידת ליגה. בעונת 2024/25 סיימה הקבוצה במקום החמישי בעונה הסדירה ואף גברה 3–1 על ניינרס קמניץ ברבע גמר הפלייאוף לפני שהודחה בידי האלופה בסופו של דבר באיירן מינכן 1–3 בחצי הגמר. לקראת עונת  הוכרז כי היידלברג תשתתף בליגת האלופות בכדורסל.

## שחקנים
* פול ציפסר
* ג'אלין סמית'

## תארים
***[[ליגת העל הגרמנית בכדורסל|אליפויות גרמניה]] (9):** 1956/57, 1957/58, 1958/59, 1959/60, 1960/61, 1961/62, 1965/66, 1972/73, 1976/77
**סגנויות (3): 1974, 1975, 1978
***[[הגביע הגרמני בכדורסל]] (2):** 1977, 1978
** סגנות (1): 1975
* **[[הליגה הגרמנית השנייה בכדורסל]] (3):** 1981, 1983, 2020/21

## קישורים חיצוניים
*

קטגוריה:היידלברג
קטגוריה:קבוצות כדורסל גרמניות
פולימר תרמופלסטי

ממוזער|שמאל|220px|גרף מאמץ-מעוות של חומר תרמופלסטי
**פולימר תרמופלסטי**, או **פלסטיק תרמו-ריכוך**, הוא כל חומר פולימרי פלסטי שהופך גמיש או ניתן לעיצוב בטמפרטורה גבוהה מסוימת ומתמצק לאחר קירור.

לרוב התרמופלסטיים יש מסה מולקולרית גבוהה. שרשראות הפולימר מתחברות באמצעות כוחות בין-מולקולריים , אשר נחלשים במהירות עם עליית הטמפרטורה, ויוצרים נוזל צמיגי. במצב זה, ניתן לעצב מחדש תרמופלסטיים, המשמשים בדרך כלל לייצור חלקים באמצעות טכניקות עיבוד פולימרים שונות כגון הזרקה, דחיסה , גיהוץ  ושיחול. תרמופלסטיים שונים מפולימרים תרמוסטיים, אשר יוצרים קשרים כימיים בלתי הפיכים במהלך תהליך הריפוי. תרמוסטיים אינם נמסים בעת חימום, אך בדרך כלל מתפרקים ואינם מתחדשים לאחר קירור.

מעל לטמפרטורת המעבר הזכוכיתי ומתחת לנקודת ההתכה שלו, התכונות הפיזיקליות של תרמופלסט משתנות באופן דרסטי ללא מעבר פאזה נלווה. חלק מהתרמופלסטים אינם מתגבשים במלואם מתחת לטמפרטורת המעבר הזכוכיתי, ושומרים על חלק או על כל המאפיינים האמורפיים שלהם. פלסטיק אמורפי ואמורפי למחצה משמשים כאשר נדרשת בהירות אופטית  גבוהה, מכיוון שאור מתפזר חזק על ידי גבישים גדולים מאורך הגל שלהם. פלסטיק אמורפי ואמורפי למחצה פחות עמיד בפני התקפה כימית וסדקי מאמץ סביבתיים  מכיוון שאין להם מבנה גבישי.

ניתן להפחית את השבריריות על ידי הוספת פלסטיסייזרים , מה שמגביר את הניידות של מקטעי שרשרת אמורפיים כדי להוריד ביעילות את טמפרטורת המעבר הזכוכיתי. שינוי הפולימר באמצעות קופולימריזציה  או באמצעות הוספת שרשראות צד  לא מגיבות למונומרים לפני הפילמור ואף יכול גם להוריד אותה. לפני שיושמו טכניקות אלו, חלקי רכב מפלסטיק היו נסדקים לעיתים קרובות כאשר נחשפו לטמפרטורות קרות. אלו הן מולקולות שרשראות ליניאריות ארוכות או מסועפות מעט המסוגלות להתרכך שוב ושוב בחימום ולהתקשות בקירור.

## ראו גם
* הזרקת פלסטיק

## קישורים חיצוניים

## הערות שוליים

קטגוריה:כימיה פולימרית
פולימר תרמוסטי

[ממוזער|שמאל|220px|'''שמאל''': שרשראות פולימר ליניאריות בודדות'''ימין''': שרשראות פולימר ב[קשר צולב ליצירת פולימר תרמוסטי תלת-ממדי קשיח]]
בהנדסת חומרים, **פולימר תרמוסטי**, המכונה לעיתים קרובות **תרמוסט**, הוא פולימר המתקבל על ידי התקשות בלתי הפיכה ("ריפוי" ) של פרה-פולימר  מוצק רך או נוזל צמיגי (שרף). הריפוי מושרה על ידי חום או קרינה מתאימה ויכול להיות מקודם על ידי לחץ גבוה או ערבוב עם זרז. חום אינו בהכרח מיושם חיצונית, ולעיתים קרובות נוצר על ידי תגובת השרף עם חומר ריפוי (זרז, מקשה). הריפוי גורם לתגובות כימיות היוצרות קשר צולב נרחב בין שרשראות פולימר ליצירת רשת פולימרים בלתי ניתנת להתכה ובלתי מסיסה.

חומר המוצא לייצור פולימרים תרמוסטיים הוא בדרך כלל גמיש או נוזלי לפני הריפוי, ולעיתים קרובות מיועד לעיצוב לצורה הסופית. ניתן להשתמש בו גם כדבק. לאחר התקשות, לא ניתן להמיס פולימר תרמוסטי לעיצוב מחדש, בניגוד לפולימרים תרמופלסטיים המיוצרים ומופצים בדרך כלל בצורת כדוריות, ומעוצבים לצורת המוצר הסופי על ידי התכה, כבישה או הזרקה.

## ראו גם
* גיפור

## קישורים חיצוניים

## הערות שוליים

קטגוריה:כימיה פולימרית
יוסמיטי (סדרת טלוויזיה)

**יוסמיטי** (באנגלית: **Untamed**) היא סדרת טלוויזיה אמריקאית מסוגת דרמה ותעלומת רצח של נטפליקס המתרחשת בפארק הלאומי יוסמיטי בכיכובם של אריק באנה, לילי סנטיאגו, רוזמרי דה ויט וסם ניל. הסדרה שודרה לראשונה ב-17 ביולי 2025.

ביולי 2025 פורסם כי הסדרה חודשה לעונה שנייה, שתצולם במהלך שנת 2026 ותהיה מוכנה להפצה בראשית 2027.

## רקע
קייל טרנר (אריק באנה) הוא סוכן אכיפת חוק שעובד עבור רשות הפארקים בפארק הלאומי יוסמיטי. לאחר שמתגלה גופה של אשה צעירה, החקירה לוקחת אותו לכיוונים מפתיעים ומפחידים.

## דמויות
### ראשיות
* אריק באנה – **קייל טרנר**, סוכן מיוחד של שירות החקירות של שירות הפארקים הלאומיים (ISB) בפארק הלאומי יוסמיטי, שעדיין מתאבל על אובדן בנו הצעיר מלפני 6 שנים.
* סם ניל – **פול סוטר**, שומר הפארקים הראשי של יוסמיטי והמנטור של טרנר
* רוזמרי דה ויט – **ג'יל בודווין**, גרושתו של טרנר, שהייתה מורה בעבר.
* לילי סנטיאגו – **נאיה ואסקז**, מפקחת חדשה בפארק בשירות הפארקים הלאומיים שעברה ליוסמיטי מלוס אנג'לס ומסייעת לטרנר עם לוסי, קורבן הרצח לכאורה.
* וילסון בת'ל – **שיין מגווייר**, קצין ניהול חיות הבר ביוסמיטי, ששימש בעבר כפקח בצבא

### משנה
* ויליאם סמילי – **ברוס מילץ**', פקח פארק ותיק ביוסמיטי
* ראול טרוחיו – **ג'יי סטיוארט**, עמית וחבר ילידי של טרנר, המספק תובנות לגבי סמלים ומורשת מקומיים.
* ג'ו הולט – **לורנס המילטון**, מפקח הפארק, המתמקד בתדמית הציבורית בעיצומו של המשבר.
* ג'וש רנדל – **סקוט בודווין**, בעלה הנוכחי של ג'יל, שהוא רופא שיניים.
* עזרא פרנקי – **לוסי קוק**, קורבן הרצח לכאורה שנודעה בתחילה כג'יין דו, עם סיפור רקע מורכב הכולל התעללות והיעלמות.
* ניקולה קורייה-דאמוד – **אסתר אוולוס**, עורכת דין שלוחצת על טרנר בנוגע להיעלמותו של שון סנדרסון שנעלם לפני 6 שנים.
* טרבור קרול – **מר בגיי**
* אומי פיצפטריק גונזלס – **גאל**, בנה של נאיה וסקז
* עזרא וילסון – **כיילב**, בנם של קייל וג'יל

## סקירת הסדרה

## הפקה
הסדרה הופקה על ידי Warner Bros. Television וחברת הפקות John Wells Productions. היא נכתבה על ידי מארק סמית' ואל סמית', שהם גם מנהלי הסדרה והמפיקים בפועל לצד אריק באנה, שגם מככב, ג'ון וולס וארין ג'ונטו טוד בלאק וטוני שואו, סטיב לי ג'ונס וקליף רוברטס.

סם ניל, לילי סנטיאגו, רוזמרי דה ויט וילסון בת'ל הצטרפו לצוות השחקנים ביוני 2024.

הצילומים החלו בוונקובר, קולומביה הבריטית, ביוני 2024. בין אתרי הצילום היה גם פארק צ'יפ קר.

## קישורים חיצוניים

* 
* 
* 
* 

## הערות שוליים

קטגוריה:האחים וורנר: סדרות טלוויזיה
קטגוריה:סדרות מתח
קטגוריה:סדרות טלוויזיה אמריקאיות שעלו לשידור בשנת 2025
קטגוריה:נטפליקס: תוכניות וסדרות
ארץ טהורה

[ממוזער|העתק יפני של מנדלת הטאימה "הארץ הטהורה", המתארת את סוקהוואטי, יעד הארץ הטהורה הפופולרי ביותר [בודהיזם מזרח-אסייתי|בבודהיזם במזרח אסייתי, מגילה תלויה משנת 1750.]]
**ארץ טהורה** הוא מושג מזרם המהאיאנה של הבודהיזם, המתייחס למישור קיום רוחני נעלה הנמשל וכרוך בקיומם של בודהה או בודהיסטווה המטהרים בכוח פעולתם וקיומם, ובראשם אמיטאבהה. הארצות הטהורות הן מקומות שבהם אין דוקהה כמו בעולם הסמסרה והן קיימות מחוץ אליו.

חסידי הארץ הטהורה שואפים להיוולד מחדש באחת מהארצות הטהורות לאחר מותם משום שבמקומות אלו יוכלו להמשיך בדרכם הרוחנית לקראת נירוואנה שלמה ללא המכשולים והפיתויים הקיימים בעולם החומרי. בארצות הטהורות התנאים אידיאליים לחיים רוחניים – אין מחלות, זקנה או מוות, ובודהות ובודהיסטוות מלמדים בהן את הדהרמה.

המסורות השונות המתמקדות בהשגת לידה מחדש בארץ טהורה נקראות לעיתים קרובות בודהיזם הארץ הטהורה. כאשר הנפוצה והמוכרת מבין כל הארצות הטהורות היא זו של הבודהה אמיטבהה (אמידה), הנחשבת לקלה ביותר להשגה.

## סוקהוואטי של אמיטבהה
לפי המסורת, אמיטבהה לפני שהגיע להארה מושלמת נדר "אם יצורים חיים בארצות עשרת הכיוונים יפקידו את עצמם בידי בכנות ובשמחה, ירצו להיוולד בארצי ויקראו בשמי אפילו עשר פעמים – ולא יזכו להיוולד שם, אזי לא אשיג הארה מושלמת. פרט לאלה החוטאים את חמשת החטאים החמורים ביותר ומחללים את הדהרמה הנכונה". דרישה פשוטה זו הפכה את הארץ הטהורה של אמיטבהה לפופולרית במיוחד בקרב בודהיסטים רגילים, שלא יכלו להקדיש את חייהם כולם לתרגול נזירי מורכב.

## קישורים חיצוניים

קטגוריה:בודהיזם טיבטי
קטגוריה:בודהיזם: מהאיאנה
קטגוריה:בודהיזם
אלויס גוטפריד

**אלויס גוטפריד** (בגרמנית: **Alois Gottfried**; 30 בספטמבר 1901 – 28 בספטמבר 1996) היה סייף יהודי-אוסטרי. ייצג את אוסטריה באולימפיאדה (פריז 1924).

## ביוגרפיה
גוטפריד נולד וגדל בווינה, בנם של בלומה קנדל בטי ומשה משל גוטפריד ואחיהם הבכור של גרטה גוטפריד (1904–2004) וולטר זאב גוטפריד (1907–1978). הוא התאמן בקבוצת הכוח וינה.

### 1924
באולימפיאדת פריז הוא סיים במקום 31 ברומח אישי ובמקום עשירי ברומח קבוצתי. קורט אטינגר היהודי היה חבר בנבחרת אוסטריה.

## חיים אישיים
גוטפריד עבד בעורך דין. בספטמבר 1938 לאחר האנשלוס הגרמני ברח לציריך, שווייץ. משם המשיך ללה האבר, צרפת ועלה על ספינת "איל דה פרנס" לארצות הברית. הוא הגיש בקשה לקבל אזרחות אמריקאית ב-18 בנובמבר 1938. הוא נישא לפרנסס לבית דולינקי (1914–1997). הוא עבד כעורך דין בלוס אנג'לס, שם נפטר בשנת 1996.

## קישורים חיצוניים

* Alois Gottfried, באתר *geni* 

קטגוריה:אוסטרים שנפטרו ב-1996
קטגוריה:אוסטרים שנולדו ב-1901
קטגוריה:סייפים יהודים אוסטרים
קטגוריה:סייפים באולימפיאדת פריז (1924)
קטגוריה:משתתפים יהודים באולימפיאדת פריז (1924)
How Long

"**How Long**" הוא סינגל של הזמר-יוצר האמריקאי צ'ארלי פות', שיצא ב-5 באוקטובר 2017 בהוצאת חברת התקליטים אטלנטיק רקורדס, כסינגל השני של אלבום האולפן השני של פות', *[[Voicenotes]]*. השיר נכתב על ידי צ'ארלי פות', יעקב כשר ודיג'יי פרנק אי, והופק על ידי צ'ארלי פות'.

נכון ליולי 2025, השיר הושמע למעלה מ-770 מיליון פעמים בספוטיפיי, ולמעלה מ-724 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירי פאנק (Funk) אמריקאיים
קטגוריה:סינגלים בהוצאת אטלנטיק רקורדס
מרסין (כדורסל)

**מועדון ספורט מרסין** (בטורקית: **Mersin Spor Kulübü**) היא קבוצת כדורסל טורקית ממרסין המשחקת בליגת העל הטורקית בכדורסל וליגת האלופות בכדורסל.

## היסטוריה
MSK מרסין נוסדה ב-2019, שנה לאחר פירוקה של מרסין BB. היא החלה את דרכה ב-EBBL, הליגה הרביעית בטורקיה, עלתה שתי ליגות בשנתיים הראשונות לקיומה ופתחה את עונת 2021/22 בליגה הטורקית השנייה בכדורסל. בעונתה הראשונה בליגת המשנה סיימה הקבוצה במקום ה-14 ונמנעה בקושי מירידה, ובעונת 2022/23 העפילה לפלייאוף אך הפסידה בחצי הגמר ליאלובספור. בעונת 2023/24, לאחר שסיימה את העונה הסדירה במקום הרביעי, עלתה מרסין לליגת העל הטורקית בכדורסל.

בעונת הבכורה שלה בליגה הראשונה סיימה מרסין במקום השישי, אך הודחה בחצי גמר הפלייאוף בידי אנאדולו אפס. לקראת עונת  הוכרז כי הקבוצה תשתתף בליגת האלופות בכדורסל.

## קישורים חיצוניים
* 

## הערות שוליים

קטגוריה:קבוצות כדורסל טורקיות
כל פעם מחדש

"**כל פעם מחדש**" הוא סינגל שהוקלט על ידי הזמר הישראלי שמואל בהשתתפות ישי ריבו. הוא יצא לאור ב-2 ביולי 2025 בהוצאה עצמית כסינגל מתוך אלבום הבכורה העתידי של שמואל.

## רקע
"כל פעם מחדש" הוא דואט משותף והראשון של שני הזמרים. השיר נכתב על ידי היוצרת חיה מושקא, בהשראת פסוקי תהילים, ולחניו נוצרו בשיתוף פעולה בינה לבין המפיק המוזיקלי מאור שושן. את העיבוד וההפקה המוזיקלית ביצע אליה יצחק, כשבין הנגנים משתתפים גם עמית יצחק וגלעד שמואלי.

השיר בנוי כתפילה מודרנית המשלבת עומק רגשי ורוחני עם חיפוש אחר תחושת ביטחון ונוכחות אלוהית, גם בזמנים קשים. אחד הפסוקים המרכזיים בשיר הוא "גם כי אלך בגיא צלמוות לא אירא רע כי אתה עמדי", שמשולב בתוך טקסט עכשווי, המבטא געגוע פנימי לקשר עם האל.

שיתוף הפעולה בין שני האמנים נוצר לאחר שגרסת הדמו של "כל פעם מחדש" נחשפה בפני ריבו באולפן, על ידי אחד הנגנים. ריבו התרגש מן הלחן ומהביצוע של שמואל, והביע עניין להצטרף לדואט. החיבור בין השניים התבסס על קשר מוקדם יותר, כשריבו ציין בפני שמואל שאהב את שירו "תן לי תפילה".

## מיקומי שיא

## הערות שוליים

קטגוריה:שירי ישי ריבו
קטגוריה:דואטים
קטגוריה:שירים שהולחנו על ידי מאור שושן
קטגוריה:שירים בעברית
לא להמציא (שיר של נועה קירל)

"**לא להמציא**" הוא שיר שהוקלט על ידי הזמרת הישראלית נועה קירל. הוא יצא לאור ב-10 ביולי 2025 על ידי חברת התקליטים NMC יונייטד אנטרטיינמנט עם שאר רצועות המיני-אלבום הראשון של קירל, "ראש הממשלה".

## רקע
קירל סיפרה כי במשך שנים חלמה להוציא אלבום שיבטא סיפור פנימי אחיד, אך לא מצאה לכך זמן בשל עומס בעבודה ובחיים האישיים. לדבריה, בעקבות מלחמת חרבות ברזל התפנה לה זמן שאִפשר התמסרות לפרויקט, שנוצר תוך שישה ימי עבודה בלבד. האלבום, שעל הפקתו הושקעו מעל מיליון שקלים, נקרא "ראש הממשלה", כמטפורה לאדם השולט בגורלו. ביולי 2025, ימים לפני יציאתו, דלף המיני-אלבום לרשתות החברתיות. קירל ערכה מסיבת השמעה חגיגית במועדון "אטלנטה", שהתקיימה ביום הולדתו ה־25 של בן-זוגה, השוער דניאל פרץ.

"לא להמציא" נכתב על ידי קירל עצמה עם רון ביטון, איתי שמעוני וירדן (ג'ורדי) פלג, שגם הפיק אותו מוזיקלית. הוא נוצר במסגרת תהליך יצירה מרוכז, במסגרתו כתבה קירל שיר חדש בכל אחד מששת ימי ההפקה של האלבום. "לא להמציא" ממשיך את הקו הסגנוני של האלבום, השואב השראה מפופ של תחילת שנות ה־2000, תוך שילוב בין נוסטלגיה אסתטית לביטוי אישי עכשווי.

השיר עוסק בדמות של מעריץ או מחזר המנסה להרשים, כאשר קירל דוחה את ניסיונותיו מתוך עמדה של ביטחון עצמי ושליטה נרטיבית. הטקסט מתאפיין באמירה נשית פמיניסטית ואסרטיבית, המשלבת מסר של חירות ובעלות על הזהות האישית. לשיר הופק וידאו קליפ כחלק מתפיסה חזותית כוללת המלווה את פרויקט המיני-אלבום.

## מיקומי שיא

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהולחנו על ידי איתי שמעוני
קטגוריה:שירים שהולחנו על ידי ג'ורדי
קטגוריה:שירים שהופקו על ידי ג'ורדי
One Call Away

"**One Call Away**" הוא סינגל של הזמר-יוצר האמריקאי צ'ארלי פות', שיצא ב-20 באוגוסט 2015 בהוצאת חברת התקליטים אטלנטיק רקורדס, כסינגל השני של אלבום האולפן הראשון של פות', *[[Nine Track Mind]]*. השיר נכתב על ידי צ'ארלי פות', שיי קרטר, מוזלה, מאט פריים, דיג'יי פרנק אי ובריאן אייזק, והופק על ידי דיג'יי פרנק אי ומאט פריים.

נכון ליולי 2025, השיר הושמע למעלה מ-861 מיליון פעמים ביוטיוב, ולמעלה מ-955 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי מוזלה
קטגוריה:שירים שנכתבו על ידי צ'ארלי פות'
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת אטלנטיק רקורדס
נוסי אירנייה

**נוסי אירנייה** (במלגשית: **Nosy Iranja**) הוא אי קטן במצר מוזמביק במדגסקר, הממוקם ליד החוף הצפון-מערבי של האי, מול חצי האי אמפסינדבה, ומשתייך למחוז דיאנה . האי שוכן במרחק של 48 ק"מ, כשעה עד שעתיים הפלגה (בהתאם לגודל הספינה או הסירה) מנוסי בה .

הוא מורכב משני איים (גדול יותר, "נוסי אירנייה בה", שמשמעותו גדול, וקטן יותר, "נוסי אירנייה קלי") המחוברים באמצעות גדת חול באורך שני קילומטרים, אשר צץ רק בזמן שפל.

באי חיים כ-200 איש המתפרנסים מתיירות. הם מתרכזים בעיקר בחוף הצמוד לשרטון החול המחבר לאי נוסי אירנייה קלי.

בחלקו הגבוה ביותר של האי הגדול ביותר ניצב מגדלור, שתוכנן על ידי המהנדס הצרפתי גוסטב אייפל, ונבנה בשנת 1909 בתקופה הקולוניאלית, כאשר צרפת שלטה במדגסקר. המגדלור שופץ ושוחזר בשנת 2009, והופעל מחדש. הגישה למגדלור היא באמצעות גרם מדרגות תלול, העולה מהכפר. בחלקו התחתון שורת חנויות לממכר מוצרים לתיירים.

חופי האי הם אתר רבייה חשוב עבור צב ים קרני. תיירים רבים מגיעים לאי כדי לצלול ולצפות בצבי הים.

## גלריית תמונות

## קישורים חיצוניים

## הערות שוליים

קטגוריה:מדגסקר: גאוגרפיה
קטגוריה:איים באוקיינוס ההודי
הסיכיוס מאלכסנדריה

[ממוזער|300x300 פיקסלים|תחילת האות [פאי (אות)|פאי, כתב היד מהמאה ה-15, בספריית סנט מרקוס, ונציה.]]
ממוזער|200px|המילון של הסיכיוס (מהדורה שווייצרית, המאה ה-16).
**הסיכיוס מ[[אלכסנדריה]]** (ביוונית: Ἡσύχιος ὁ Ἀλεξανδρεύς) היה מדקדק יווני אשר, ככל הנראה במאה ה-5 או ה-6 לספירה, חיבר את הלקסיקון העשיר ביותר של מילים יווניות יוצאות דופן ולא מוכרות ששרד, כנראה על ידי הטמעת חיבוריהם של לקסיקוגרפים קודמים.

כותרת החיבור היא "אוסף אלפביתי של כל המילים" (), והוא כולל יותר מ-50,000 ערכים, רשימה עשירה של מילים, צורות וביטויים ייחודיים, עם הסבר על משמעותם, ולעיתים קרובות עם התייחסות למחבר שהשתמש בהם או למחוז ביוון בו הם היו בשימוש. לפיכך, הספר בעל ערך רב לחוקר ניבי היוונית העתיקה ובשחזור הטקסט של מחברים קלאסיים באופן כללי, ובמיוחד של מחברים כמו אייסכילוס ותאוקריטוס, שהשתמשו במילים יוצאות דופן רבות. הסיכיוס חשוב לפילולוגיה היוונית, אך גם לחקר שפות אבודות וניבים נסתרים של חבל הבלקן בעת העתיקה (כגון שפות אלבניות  ותראקית) ובשחזור הפרוטו-הודו-אירופית. רבות מהמילים הכלולות בחיבור זה אינן נמצאות בטקסטים יווניים עתיקים ששרדו.

הסבריו של הסיכיוס לכינויים וביטויים רבים חושפים גם עובדות חשובות רבות על הדת והחיים החברתיים של הקדמונים.

במכתב הקדמה, הסיכיוס מציין כי הלקסיקון שלו מבוסס על זה של דיוגניאנוס  מהמאה ה-2 לספה"נ (שנלקח מחיבור מוקדם יותר של פמפילוס מאלכסנדריה  מהמאה ה-1 לספה"נ), אך שהוא השתמש גם בחיבורים דומים של המדקדק אריסטרכוס מסמותרקיה, אפיון, הליודורוס , אמריאס  ואחרים.

הסיכיוס ככל הנראה לא היה נוצרי. פירושים למילים של גרגוריוס מנזיאנזוס וסופרים נוצרים אחרים (*glossae sacrae*) הם תוספות מאוחרות יותר.

הלקסיקון שרד בכתב יד מושחת מאוד מהמאה ה-15, השמור בספריית סנט מרקוס בוונציה (Marc. Gr. 622, המאה ה-15). הוא הודפס לראשונה בשנת 1514 על ידי מרקוס מוסורוס (בדפוסו של אלדוס מנוטיוס) בוונציה (הוא הודפס מחדש מאוחר יותר בשנים 1520 ו-1521 עם תיקונים קלים). מהדורה מודרנית פורסמה בחסות האקדמיה המלכותית הדנית לאמנויות יפות  בקופנהגן, אותה החל קורט לאטה  (כרך 1 פורסם בשנת 1953, כרך 2 לאחר מותו בשנת 1966) והושלמה על ידי פיטר אלן הנסן  ואיאן סי. קנינגהם (כרך 3, 2005; כרך 4, 2009).

## ראו גם
* סודא
* אטימולוגיקון מגה
* אטימולוגיקום גנוינום 

## קישורים חיצוניים
* הלקסיקון של הסיכיוס, בוויקיטקסט ביוונית


* **', Moritz Schmidt (ed.), Ienae, typis Maukij, 1867.
* **', Bartholomaeus Kopitar (ed.), Vindobonae, 1839, prostat apud G. Gerold.
* Kurt Latte, Ian Campbell Cunningham (ed.), *[http://bmcr.brynmawr.edu/2018/2018-06-02.html Hesychii Alexandrini lexicon: volumen I: A-Δ. Sammlung griechischer und lateinischer Grammatiker, 11]*. Berlin; Boston: De Gruyter, 2018. Pp. xxxvii, 660. Review by Eleanor Dickey.


קטגוריה:מחברים כותבי יוונית
קטגוריה:אלכסנדריה: אישים
קטגוריה:סופרים ביזנטים
קטגוריה:אישים שחיו במאה ה-5
קטגוריה:אישים שחיו במאה ה-6
האנדרטה לזכר השואה בקורפו

**האנדרטה לזכר השואה בקורפו** (ביוונית: **Μνημείο Εβραϊκού Ολοκαυτώματος Κερκύρα**) היא היא פסל ברונזה של משפחה, המוצב על בסיס אבן מחוספסת גדולה בכיכר קונסטנטינו פאליאולוגו, ברובע היהודי לשעבר, שבצפון העיר העתיקה של קרקירה, ליד הנמל של העיר קורפו.

שם שכן מרכז הקהילה היהודית באי לפני מלחמת העולם השנייה. כיום, האנדרטה מוקפת בבתי קפה ומסעדות עם מקומות ישיבה חיצוניים הפולשים אל שטח האנדרטה.

קבוצת הפסלים מורכבת מארבע דמויות עירומות: אישה מערסלת תינוק, גבר עם ידיים פרושות ונער צעיר לצדו. הנער נשען עם ראשו וזרועו על ירכו של הגבר, מסתיר את פניו מהצופה. על בסיס האנדרטה שני לוחות אבן, הנושאים כתובות ביוונית ובאנגלית.

האנדרטה הוקמה בשנת 2001 ביוזמת העירייה והקהילה היהודית של קורפו. 

מאז, רק קומץ יהודים חזרו לאי, והקהילה מונה כיום כ-60 איש בלבד. במרחק הליכה קצר מהאנדרטה נמצא גם בית הכנסת היהודי, בית התפילה היהודי היחיד ששרד.

על לוח האנדרטה באנגלית (כמו גם ביוונית) כתובה הקדשה כדלקמן:

## קישורים חיצוניים

## ביאורים

## הערות שוליים

קורפו
אנדרטה לזכר השואה
קטגוריה:זיכרון שואת יהודי יוון
איזבלה חמאד

**איזבלה מרים ס. חמאד** (באנגלית: **Isabella Hammad**, נולדה בלונדון ב-1992) היא סופרת בריטית-פלסטינית. זכתה במספר פרסים ספרותיים. נכללה בשנת 2023 ברשימת הסופרים הבריטים הצעירים הטובים ביותר של כתב העת גרנטה.

## ביוגרפיה
איזבלה חמאד נולדה בלונדון. אביה פלסטיני, בן למשפחה משכם, שהתגורר בלבנון לפני שהיגר לממלכה המאוחדת, ואמה ממוצא בריטי-אירי.

חמאד למדה אנגלית באוניברסיטת אוקספורד וספרות באוניברסיטת הרווארד, וסיימה תואר שני בכתיבה יוצרת באוניברסיטת ניו יורק.

בשנת 2020 קיבלה חמאד מלגת סופרים מטעם קרן לנאן, ובשנת 2023 נכללה ברשימת הסופרים הבריטים הצעירים הטובים ביותר של כתב העת גרנטה.

ביוני 2023 השתתפה בפסטיבל הספרות הפלסטיני ברמאללה, והנחתה במרכז התרבות על שם ח'ליל א-סכאכיני פאנל בנושא הלאומיות הפלסטינית, בהשתתפות הסופרים טא-נהסי קואטס ומוחמד אל-כורד.

בספטמבר 2023 נשאה דברים בפסטיבל ספרות פלסטינית שנערך בפילדלפיה, פנסילבניה, ובכנס לזכרו של אדוארד סעיד שנערך באוניברסיטת קולומביה.

בשנת 2024 מונתה לעמיתת מחקר במרכז קולמן, שהוא חלק מספריית העיר ניו יורק.

## יצירתה ופרסים בהם זכתה
בשנת 2018 פרסמה סיפור קצר בשם "מר כנען". הסיפור זכה בפרס או. הנרי ובפרס מטעם כתב העת The Paris Review.

רומן הביכורים שלה, "הפריזאי", יצא בשנת 2019. הרומן מספר את חייו של פלסטיני יליד שכם הנוסע ללמוד רפואה בפריז בתקופת מלחמת העולם הראשונה, וחוזר לשכם בתקופת המרד הערבי הגדול. הוא נכלל ברשימות של ספרים בולטים באותה שנה, וזכה במספר פרסים ספרותיים.

במרכז העלילה של ספרה השני, "Enter Ghost" , מתוארת הפקה של המחזה "המלט" מאת שייקספיר בתיאטרון פלסטיני בגדה המערבית (בדומה ל"תיאטרון החופש"  הפועל במחנה הפליטים ג'נין). הדמות המרכזית ברומן היא סוניה, שחקנית פלסטינית המתגוררת בלונדון, המגיעה לישראל לבקר את אחותה, המתגוררת בחיפה, ורצף של אירועים גורם לה להיות מעורבת בהפקת המחזה. הרומן זכה במספר פרסים ספרותיים, בהם פרס מטעם האגודה המלכותית לספרות, והיה מועמד לפרס לסיפורת מאת נשים.

## ביבליוגרפיה
* **הפריזאי** (*The Parisian*, הוצאת ג'ונתן קייפ, 2019)
* **"Enter Ghost"** (הוצאת גרוב, 2023)
* **זיהוי הזר: על פלסטין ונרטיב** (*Recognizing the Stranger: On Palestine and Narrative*, תמלול הרצאה שנשאה לזכר אדוארד סעיד; הוצאת גרוב, 2024)

## הערות שוליים

קטגוריה:סופרות פלסטיניות
קטגוריה:סופרות בריטיות
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:ילידות 1992
קטגוריה:פלסטינים שנולדו ב-1992
קטגוריה:בריטים שנולדו ב-1992
ניקולאי בנרדוס

[ממוזער|שמאל|220px|הפטנט לשיטת [ריתוך בקשת פחם בשם "הפייסטוס החשמלי" (Elektrogefest) הוענק לניקולאי בנרדוס וסטניסלב אולשבסקי בשנת 1887]]
[ממוזער|שמאל|220px|בול דואר סובייטי המוקדש לציון מאה שנה להמצאת [ריתוך בקשת]]
**ניקולאי מיקולאיוביץ' בנרדוס** (באוקראינית: **Бенардос Микола Миколайович**; 26 ביולי 1842 (יוליאני) – 8 בספטמבר 1905 (יוליאני)) היה ממציא אוקראיני ממוצא יווני באימפריה הרוסית, אשר בשנת 1881 הציג את שיטת הריתוך בקשת פחם, שהייתה שיטת הריתוך בקשת המעשית הראשונה.

## ביוגרפיה
ניקולאי בנרדוס נולד ב-8 ביולי 1842 בבנרדסיבקה, פלך חרסון, האימפריה הרוסית (כיום אוקראינה).

במהלך שנות ה-60 וה-70 של המאה ה-19 הוא חקר את הקשת החשמלית, ועבד עליה במוסקבה, סנט פטרסבורג וקינשמה. ניקולאי בנרדוס היה הראשון שהשתמש בקשת חשמלית כדי לחמם את קצוות יריעות הפלדה למצב פלסטי. בשנת 1881 הוא הדגים דרך חדשה לתרכובות מתכת בפריז.

הוא לא יכול היה להישאר בבירה עקב מצבו הכלכלי ובשנת 1899 עבר לפסטוב.

הוא נפטר בגיל 63 בפסטוב.

## מוזיאון ניקולאי מיקולאיוביץ' בנרדוס בפריאסלאב, אוקראינה
בשנת 1981 הוקם מוזיאון ניקולאי מיקולאיוביץ' בנרדוס בפריאסלאב (אוקראינה) לציון 100 שנה להמצאת "הפייסטוס החשמלי" (Elektrogefest). המוזיאון מורכב מחמישה חדרים: חדר עבודה, סלון, סדנה, מעבדה ואולם תצוגה.


Будинок поміщика з с. Вороньків Бориспільського району. 1-а половина 19 ст.jpg|מוזיאון ניקולאי מיקולאיוביץ' בנרדוס בפריאסלאב
3 Bernardos.JPG|חדר עבודה
4 Bernardos.JPG|סלון
6 Bernardos.JPG|מעבדה


## קישורים חיצוניים

* БЕНАРДОС Микола Миколайович (in Ukrainian)

## הערות שוליים

קטגוריה:ילידי 1842
קטגוריה:נפטרים ב-1905
סטניסלב אולשבסקי

[ממוזער|שמאל|220px|הפטנט לשיטת [ריתוך בקשת פחם בשם "הפייסטוס החשמלי" (Elektrogefest) הוענק לניקולאי בנרדוס וסטניסלב אולשבסקי בשנת 1887]]
**סטניסלב אולשבסקי** (בפולנית: **Stanisław Olszewski**; 1852–1898) היה מהנדס וממציא פולני. הוא ידוע בעיקר כאחד ממפתחי טכנולוגיית ריתוך בקשת (יחד עם ניקולאי בנרדוס).

## ביוגרפיה
סטניסלב אולשבסקי למד בבלגיה באוניברסיטת לייז'. עם שובו לפולין (מחוז פריוויסלינסקי, האימפריה הרוסית), הוא הפך לאחד המנהלים הטכניים במפעל Lilpop, Rau i Loewenstein בוורשה, ולאחר מכן לנציג החברה בכל האימפריה הרוסית. הוא גם שימש כמזכיר כללי של שלושה סינדיקטים טכנולוגיים רוסיים ובמקביל הקים חברה משלו בסנקט פטרבורג.

בשנים 1881–1882, יחד עם ניקולאי בנרדוס, מהנדס רוסי, הוא פיתח שיטה של ריתוך בקשת פחם שנרשמה כפטנט בשנת 1885 בצרפת ובשנת 1887 בארצות הברית. הוא היה גם תורם ידוע ונותן חסות, בין היתר, של הגימנסיה הפולנית של צ'שין. הוא נפטר ב-15 ביולי 1898 בגיסן. גופתו הועברה לאחר מכן לפולין ונקברה בבית הקברות פובונזקי.

## קישורים חיצוניים

## הערות שוליים

קטגוריה:אישים הקבורים בבית הקברות האזרחי פובונזקי
קטגוריה:ילידי 1852
קטגוריה:נפטרים ב-1898
הרום הקרוב לקרקע

[ממוזער|[מסוק המשתמש בצמרות העצים ככיסוי בטיסה ברום הקרוב לקרקע]]
**הרום הקרוב לקרקע** (בראשי תיבות: **רוק"ק**) הוא גובה טיסה של עד 1,000 רגל (כ-300 מטר) מעל פני השטח. טיסה ברום הקרוב לקרקע היא סוג של מסלול טיסה בגובה נמוך מאוד המשמש כלי טיס צבאיים, בעיקר מסוקי קרב כדי להימנע מגילוי והתקפת אויב בסביבה בעלת איום גבוה. בשנים האחרונות לתחום הרום הקרוב לקרקע הצטרפו גם כטב"מים, רחפנים, בלונים וטיסנים.

במהלך טיסה ברום הקרוב לקרקע, מאפיינים גאוגרפיים משמשים ככיסוי, תוך ניצול עמקים וואדיות בשטח על ידי טיסה בתוכם, ולא מעליהם. טיסה מסוג זה תשמור על המטוס מתחת לכיסוי מכ"ם ומערכות נ"מ של האויב.

## מטרה
ממוזער|מיסוך שטח
טיסה ברום הקרוב לקרקע משמשת למזעור גילוי על ידי מטוסים עוינים, מערכות התרעה מוקדמת ובקרה אווירית, ומכ"מים קרקעיים.

מערכות הגנה יכולות לזהות כלי טיס שטס בגובה רב מטווח ארוך, מה שנותן למערכת ההגנה האווירית זמן רב להגיב ולהתריע בפני מערכות טילי קרקע-אוויר, נ"מ ומטוסי קרב. באמצעות טיסה ברום הקרוב לקרקע, הכלי עשוי להיות בלתי מזוהה; כלי הטיס "קופץ" כדי לתקוף את המטרה ואז פונה כדי להימלט לפני שהאויב יכול להגיב. למכ"ם דופלר יש פוטנציאל לזהות טיסה ברום הקרוב לקרקע, אך כלי הטיס הנכנס חייב להיות בטווח המכ"ם מלכתחילה, וטיסה נמוכה ממזערת אפשרות זו על ידי שימוש בגבעות והרים כדי לשבור את קו הראייה.

## מסוקים
ממוזער|מסוק טס מעל נהר כדי לאפשר טיסה בגובה נמוך
[ממוזער|[AH-64 אפאצ'י בטיסה נמוכה]]
הטיסה הנמוכה ביותר האפשרית ברום הקרוב לקרקע על ידי כלי טיס מאויש היא על ידי מסוק. מסוקים מאופיינים במהירויות טיסה נמוכות יותר ויכולת תמרון גבוהה בהרבה מאשר מטוסים בעלי כנף קבועה, במיוחד מטוסי סילון מהירים. מסוקים יכולים לטוס בגובה צמרות העצים או אפילו מתחת לגובה העצים הסובבים אותם במקומות שבהם יש אזורים פנויים (כגון בערוצי נהרות), תוך כדי טיסה מתחת לחוטי חשמל. מסוקי קרב יכולים להסתתר מאחורי עצים או בניינים, "לצוץ" בחשיפה מינימלית, בדיוק מספק על מנת להשתמש במכ"ם שלהם (המותקן על הרוטור) או בחיישנים אחרים ולבצע תקיפה.

## בצה"ל
בצה"ל מתנהלות מספר משימות ברום הקרוב לקרקע, הן בהגנה והן בהתקפה. תחום טיסה זה, מוגדר כתחום באחריות משותפת של חיל האוויר והיבשה ומנוהל על ידי מרכזי המב"א (מרכז בקרה אווירי או מכלול בקרה אוגדתי). המב"אות כפופות פיקודית לאוגדת המרחביות או לפיקודים ומקצועית ליחידות המרחבית במערך הבקרה האווירית של חיל האוויר. בנוסף, בשנת 2025, במהלך מלחמת חרבות ברזל הוקם גדוד 946 במערך ההגנה האווירית כמענה לאיום הכטב"מים והרחפנים בשכבת הרוק"ק.

## ראו גם
* אופק מכ"ם
* מד גובה אלקטרוני
* רום טיסה

## הערות שוליים

קטגוריה:תעופה צבאית
קטגוריה:מונחים בתעופה
כל עכבה לטובה (שיר)

"**כל עכבה לטובה**" הוא סינגל שהוקלט על ידי הזמר הישראלי בן צור. את השיר הוציאה ב-23 ביוני 2025 לאור חברת התקליטים די-מיוזיק כסינגל שלא מתוך אלבום אולפן.

## רקע
"כל עכבה לטובה" נכתב והולחן על ידי בן צור, אלירן אליהו, עומרי דהאן ואופיר כהן, והופק מוזיקלית על ידי אליהו ודהאן. הסינגל פורסם לקראת הופעת הבכורה של בן צור באמפיתיאטרון קיסריה באוגוסט 2025. השיר מצטרף לרצף של להיטים שפרסם הזמר, בהם "אבא", "טאטע תטהר" ו"סיפורי צידוקים".

השיר נושא מסר של תקווה ואמונה, המבוסס על הניב הידוע "כל עכבה לטובה", ומציע פרשנות מעודדת לאתגרים ולמשברים. מבחינה מוזיקלית הוא מתאפיין בטקסט המדגיש את האמונה בכך שכל עיכוב מתרחש בהשגחה אלוהית ומשרת מטרה טובה. בן צור תיאר את השיר כתגובה אישית לתקופה של חוסר ודאות, וכמחווה לחיילי צה"ל וכוחות הביטחון. הסינגל ממשיך את הקו המוזיקלי של צור, השואף לשלב רוחניות ורגש במעטפת פופולרית ונגישה.

## ביקורות
בביקורתו על השיר "כל עכבה לטובה", מציין יוסי חרסונסקי כי צור מתבסס על ביטוי עממי שמהותו גישה אופטימית לחיים, הרואה גם בעיכובים או דחיות חלק מתהליך חיובי המוביל לתוצאה טובה. לפי חרסונסקי, מדובר בהשקפה אמונית־מיסטית השואבת השראה מהתפיסה היהודית של "הכול בהשגחה פרטית", ולפיה האדם או הנשמה שבו הם חלק מהאלוהות.

חרסונסקי משבח את השיר על היכולת להעביר את הרעיונות הרוחניים הללו דרך מהלך מוזיקלי מורכב, הכולל אלמנטים של תפילה ושירת נשמה, בשילוב הפקה עדכנית עם מקצב טראפ ועיבוד מזרחי. הוא מדגיש את השורה "כל בן אדם נופל ואז הוא קם" כבעלת עוצמה קולקטיבית, ומציין את הביצוע הווקאלי החזק של צור, המאזן בין תוגה, שמחה ותפילה. לדבריו, מדובר בשיר אמוני מלהיב שמחבר מסורת ועכשוויות בהצלחה רבה.

## מיקומי שיא

## הערות שוליים

קטגוריה:שירי בן צור
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שנכתבו על ידי אלירן אליהו
קטגוריה:שירים שהולחנו על ידי אופיר כהן
קטגוריה:שירים שהולחנו על ידי אלירן אליהו
קטגוריה:שירים שהופקו על ידי אלירן אליהו
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת די-מיוזיק
אודינה (כדורסל)

**ידידי הכדורסל אודינזה** (באיטלקית: **Amici Pallacanestro Udinese**), או בקיצור **APU אודינה** (באיטלקית: **APU Udine**), הוא מועדון כדורסל איטלקי מאודינה, פריולי-ונציה ג'וליה המשחק בליגת העל האיטלקית בכדורסל. הקבוצה נוסדה ב-2011 והחליפה את סניידרו אודינה , שהייתה הקבוצה הבכירה בעיר מאז שהקומה ב-1944.

## היסטוריה
המועדון נוסד ביוני 2011 במטרה להחליף את התאחדות הכדורסל אודינזה , שנודעה גם כסניידרו אודינה בשל חסות מסחרית ושיחקה במשך שנים בליגת העל האיטלקית בכדורסל, וכן במפעלים האירופיים כגון גביע קוראץ', גביע ספורטה וגביע יול"ב.

ב-11 ביוני 2016, לאחר חמש עונות בליגות החובבניות, ניצחה אודינה את פלקנסטרו פורלי בגמר הפיינל פור של הליגה השלישית ועלתה לסרייה א'2, ליגת המשנה האיטלקית.

בעונתה הראשונה בסרייה א'2 סיימה הקבוצה במקום התשיעי בטבלה והייתה במרחק ניצחון בודד מהפלייאוף. בעונת 2017/18 סיימה הקבוצה במקום הרביעי בבית המזרחי וניצחה 3–1 את דרטונה באסקט בשמינית הגמר, אך הודחה בסיבוב הבא בידי ג'וניור קזאלה. בעונה הבאה סיימה אודינה במקום החמישי במזרח אך הודחה בשמינית הגמר 1–3 בידי פלקנסטרו ביאלה.

בעונת 2019/20 סיימה אודינה במקום החמישי, אך העונה הופסקה בשל מגפת הקורונה באיטליה. בעונת 2020/21 סיימה במקום השלישי בעונה הסדירה וגברה על טרפאני שארק וסקפאטי באסקט בסיבובים הראשונים של הפלייאוף לפני שהפסידה בגמר לנאפולי באסקט. באותה עונה הגיעה הקבוצה גם לגמר גביע הליגה השנייה, בו הפסידה לנאפולי 69–80.

בעונת 2021/22 סיימה אודינה את העונה הסדירה במקום הראשון וזכתה בגביע הליגה לאחר ניצחון על פלקנסטרו קאנטו 74–55 בגמר, אך הפסידה בגמר הפלייאוף לסקאליג'רה ורונה ולא הצליחה לעלות לסרייה א'. בעונת 2022/23 הפסידה הקבוצה לפלקנסטרו פורלי בחצי גמר הפלייאוף ובעונה הבאה הודחה באותו שלב בידי קאנטו, אך בעונת 2024/25, לאחר שסיימה במקום הראשון בעונה הסדירה עם מאזן 30–8, זכתה הקבוצה באליפות ועלתה לראשונה בתולדותיה לסרייה א'.

## תארים
;סרייה א'2
***זכייה (1):** 2024/25
*סגנויות (2): 2020/21, 2021/22

;גביע ה-LNP
***זכייה (1):** 2022
*סגנות (1): 2021

## קישורים חיצוניים

## הערות שוליים

קטגוריה:קבוצות כדורסל איטלקיות
קטגוריה:אודינה
הפארק הלאומי מפוטו

**הפארק הלאומי מפוטו** (בפורטוגזית: **Parque Nacional de Maputo**) הוא פארק לאומי במוזמביק, הממוקם על , כ-100 קילומטרים דרומית-מזרחית לעיר מפוטו.

## היסטוריה
הפארק הלאומי מפוטו הוכרז במקור בשנת 1932 כ"שמורת ציד" (Reserva de caça). ב-1960 שונתה ההגדרה ל"שמורה להגנה על פילים" (Reserva de proteção de Elefantes) כדי להגן על אוכלוסייה קטנה של פילים חופיים שחיו באזור. הוא כונה "שמורת הטבע המיוחדת מפוטו" בשנת 1969.

הפארק ניזוק בצורה קשה במהלך מלחמת האזרחים במוזמביק, אשר דיללה באופן דרסטי את אוכלוסיית בעלי החיים שבו. בשנת 2006, הממשלה חתמה על מזכר הבנות עם קבוצת השימור " ("קרן פארקי שלום") מדרום אפריקה, במטרה לשקם את הפארק, מה שהוביל להשבת מינים מרובים החל משנת 2010.

בשנת 2018, חתמה קבוצת השימור "Peace Parks Foundation" מדרום אפריקה הסמוכה על הסכם שותפות עם ממשלת מוזמביק לתמיכה בניהול ובפיתוח שמורת הטבע המיוחדת מפוטו ו"השמורה הימית החלקית פונטה דו אורו" (Reserva Marinha Parcial da Ponta do Ouro) הסמוכה. הסכם זה כלל תרומה בסך 16 מיליון דולר אמריקאי ממספר תורמים, ובהם קרן ריינט (Reinet Foundation), קרן וייס (Wyss Foundation) ותוכנית MozBio הממומנת על ידי הבנק העולמי.

תשתית התיירות אקולוגית בשמורה כוללת את אתר הנופש "אנביל ביי" (Anvil Bay), שנפתח בשנת 2015.

בשנת 2025, האתר הוכרז כאתר מורשת עולמית על ידי אונסק"ו כחלק מהרחבה של פארק הביצות איסימנגליסו בדרום אפריקה השכנה.

## שטח
שטח הפארק 1,718 קמ"ר לאחר מיזוג של "שמורת הטבע המיוחדת מפוטו" (1,040 קמ"ר) ושמורת פונטה דו אורו הימית החלקית (678 קמ"ר).

השמורה משלבת אגמים, שטחי ביצה, יערות ביצה, שטחי עשב ויערות מנגרובים עם קו חוף הנמצא ב"מרכז האנדמיות של מפוטאלנד" (Maputaland Centre of Endemism).

השמורה תיצור בסופו של דבר חלק מ"אזור השימור חוצה הגבולות לובומבו" (Lubombo Transfrontier Conservation Area), הכולל פארקים לאומיים מדרום אפריקה, מוזמביק ואסוואטיני. כיום היא מהווה חלק מ"אזור השימור חוצה הגבולות אוסותו-טמבה-פוטי" (Usuthu-Tembe-Futi Transfrontier Conservation Area).

## בעלי חיים וצמחייה
בפארק הלאומי מפוטו נמנו 4,935 מינים של צמחים ובעלי חיים. הפארק מכיל 5,000 פרטים מ-16 מיני יונקים, הכוללים בין היתר קודו גמלוני, אימפלה, אילנד מצוי, ג'ירף, תאו אפריקני, גנו וזברה. בשנים 2023 ו-2024 הושבו לפארק צבועים מנומרים כחלק מתוכנית העתקה מ"פארק סאבי" (Sabie Game Park) שבדרום אפריקה.

אוכלוסיית הפילים האפריקנים הקבועה בפארק, המונה 400 פרטים, תוגברה גם היא על ידי העברת עדרים מ שבדרום אפריקה מאז שנת 2014, בעקבות פתיחתו מחדש של הגבול בין מוזמביק לדרום אפריקה.

החופים הם אתרי קינון והזדווגות של צבים מהמינים צב ים גלדי וצב ים חום. מבחינת גודל האוכלוסייה, בתי גידול אלה תומכים באוכלוסיית הקינון השנייה בחשיבותה באוקיינוס ההודי. אוכלוסיית תחש המשכן היחידה ששרדה במפרץ מפוטו שוכנת בחוף המערבי של האי קניאקה (Ilha de KaNyaka).

## קישורים חיצוניים

* 

## הערות שוליים

קטגוריה:מוזמביק: גאוגרפיה
קטגוריה:אפריקה: פארקים לאומיים
אחמד פרס

**אחמד פרס** (בערבית: **أحمد فرس**; 7 בדצמבר 1946 – 16 ביולי 2025) היה כדורגלן מרוקאי ששיחק בעמדת החלוץ. הוא זכה בתואר כדורגלן השנה באפריקה לשנת 1975, ונחשב לאחד הכדורגלנים המרוקאים הגדולים בכל הזמנים.

## קריירת מועדונים
פרס שיחק לאורך כל הקריירה שלו בקבוצת שבאב מוחמדיה , בעיר מוחמדיה, בין השנים 1965 ל-1982. הוא זכה עם המועדון באליפות ליגת העל המרוקאית בעונת 1979/80, והיה מלך השערים של הליגה בשנים 1969 ו-1973.

הוא פרש מכדורגל בשנת 1982, לאחר שבילה את כל הקריירה שלו באותו מועדון.

## קריירה בין-לאומית
פרס שיחק בנבחרת מרוקו בטורניר הכדורגל באולימפיאדת מינכן (1972). כמו כן, שימש כקפטן הנבחרת במונדיאל 1970 שהתקיים במקסיקו.

הוא הנהיג את נבחרתו לזכייה היסטורית בגביע אפריקה לאומות 1976, התואר היחיד של מרוקו בטורניר זה עד היום.

פרס כבש 36 שערים ב-94 הופעות במדי נבחרת מרוקו.

## סטטיסטיקות קריירה

## תארים
;שבאב מוחמדיה
* ליגת העל המרוקאית: 1979/80
* גביע הכתר המרוקאי: 1972, 1975
* הסופר קאפ המרוקאי: 1975
* גביע מחזיקות הגביע של המגרב: 1973

;נבחרת מרוקו
* גביע אפריקה לאומות: 1976

;אישיים
* כדורגלן השנה באפריקה: 1975
* מלך השערים של הליגה המרוקאית: 1969 (16 שערים), 1973 (16 שערים)
* נבחרת הטורניר של גביע אפריקה לאומות: 1976
* נבחרת החלומות של מרוקו בכל הזמנים של IFFHS
* נבחר על ידי CAF לאחד מ-200 הכדורגלנים האפריקאים הגדולים ב-50 השנים האחרונות (2006)

## קישורים חיצוניים

* 

## הערות שוליים

קטגוריה:כדורגלנים מרוקאים
קטגוריה:מרוקאים שנולדו ב-1946
קטגוריה:מרוקאים שנפטרו ב-2025
מאור עבו

**מאור עבו** (נולד בשנת 1999) הוא שייט 49er ישראלי. זוכה מדליית ארד באליפות אירופה (סלוניקי 2025) יחד עם טל שדה.

## ביוגרפיה

בחודש פברואר 2025 זכה יחד עם טל שדה במדליית ארד בגראנד פרי שנערך בווילאמורה שבפורטוגל. באליפות אירופה  שנערכה בסלוניקי שביוון ביוני זכו השניים במדליית ארד.

## קישורים חיצוניים

* מאור עבו באתר הרשמי של איגוד השיט הבין-לאומי 

## הערות שוליים

קטגוריה:שייטים ישראלים
קטגוריה:ישראלים שנולדו ב-2002
מכונת הכסף (ספר)

**מכונת הכסף** (באנגלית: **The Big Short: Inside the Doomsday Machine**) הוא ספר עיון מאת העיתונאי והסופר האמריקאי מייקל לואיס, העוסק בהיווצרות בועת הנדל"ן בארצות הברית במהלך שנות ה־2000. הספר ראה אור ב־15 במרץ 2010 בהוצאת W. W. Norton & Company, ונכנס לרשימת רבי-המכר של הניו יורק טיימס במשך 28 שבועות. הוא שימש בסיס לעיבוד קולנועי באותו שם שיצא בשנת 2015.

## תוכן
הספר עוסק בכמה מהדמויות המרכזיות שעמדו מאחורי יצירת שוק ביטוחי האשראי (*Credit Default Swaps*), ושחזו את התפוצצות בועת ה־CDO – איגרות חוב מגובות משכנתאות – ובחרו להמר נגדה, פעולה שהניבה להם רווחים עצומים במהלך משבר האשראי העולמי של 2008.

לואיס מציג את האופי הייחודי ולעיתים האקסצנטרי של אותם יחידים שהעזו "ללכת נגד הזרם", והאמינו כי שוק הנדל"ן עומד לקרוס. בין הדמויות המתוארות:

* **מרדית ויטני** – כלכלנית שחזתה את התמוטטות החברות סיטיגרופ ובר סטרנס.
* **סטיב אייזמן** – מנהל קרן גידור בולט שהביע בגלוי ביקורת על השוק.
* **גרג ליפמן** – סוחר בבנק דויטשה שפעל נגד השוק הממונף.
* **יוג'ין שו** – אנליסט כמותי שפיתח את אחד משווקי ה־CDO הראשונים.
* **מייסדי קרן קורנוול קפיטל** – שהחלו לפעול מתוך מוסך עם הון של 110,000 דולר והפכו אותו ל־120 מיליון בזמן הקריסה.
* **מייקל בורי** – נוירולוג לשעבר שהקים את קרן הגידור "Scion Capital" וניבא את המשבר.

בנוסף, הספר מציג את חלקם של שחקנים שהפסידו סכומי עתק במהלך המשבר, בהם:

* **ווינג צ'או** – מנהל תיקי CDO מדרג ביניים של מריל לינץ' בהיקף של 300 מיליון דולר.
* **הוואי האבּלר** – שנחשב לאדם שביצע את אחת ההפסדים הגדולים בהיסטוריה במסחר יחיד – כ־9 מיליארד דולר.
* **ג'וזף קאסאנו** – ראש חטיבת המוצרים הפיננסיים של AIG, שהובילה להפסדים של יותר מ־99 מיליארד דולר.

## קבלה וביקורת
הספר היה מועמד לפרס ספר העסקים של השנה לשנת 2010 מטעם Financial Times ו־Goldman Sachs. כמו כן, זכה בפרס הספר של מרכז רוברט פ. קנדי לצדק וזכויות אדם לשנת 2011, וכן נכנס לרשימת רבי-המכר של הניו יורק טיימס במשך 28 שבועות.

## עיבוד קולנועי

בשנת 2013 רכשה חברת פרמאונט את זכויות העיבוד הקולנועי של הספר. ב־24 במרץ 2014 נמסר כי הבמאי אדם מקיי יביים את הסרט. בינואר 2015 דווח כי השחקנים בראד פיט, כריסטיאן בייל וריאן גוסלינג יככבו בו, כאשר פיט גם ישמש כמפיק יחד עם מקיי ודידי גרדנר. מאוחר יותר הצטרף לצוות גם סטיב קארל.

הצילומים החלו ב־23 במרץ 2015 בניו אורלינס, לואיזיאנה. הסרט יצא לאקרנים ב־11 בדצמבר 2015 וזכה לשבחים רבים מצד מבקרים. הוא זכה בפרס האוסקר על התסריט המעובד הטוב ביותר, והיה מועמד גם לפרס הסרט הטוב ביותר.

## קישורים חיצוניים
* 

## הערות שוליים

קטגוריה:ספרי ניהול
קטגוריה:ספרי 2011
עונת 1978 בליגת העל הארגנטינאית

**עונת 1978 בליגת העל הארגנטינאית** הייתה העונה ה-87 של הליגה שמנוהלת על ידי התאחדות הכדורגל הארגנטינאית. זו הייתה העונה ה-12 בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional).

בהתאם לתוצאות של עונת 1977 לנוס, פרו קאריל אואסטה וטמפרליי ירדו לליגת משנה. במקומם מליגת משנה עלתה אסטודיאנטס דה בואנוס איירס.

משחקי העונה החלו ב-3 במרץ 1978 והסתיימו ב-10 בינואר 1979.

באליפות מטרופוליטנו (Campeonato Metropolitano) זכתה קילמס אתלטיקו קלוב (התואר השני של הקבוצה) ובאליפות לאומית (Campeonato Nacional) בפעם השנייה ברציפות זכתה אינדפנדיינטה (התואר ה-12).

בסיום העונה באנפילד ואסטודיאנטס דה בואנוס איירס ירדו לליגת משנה.

דייגו מרדונה מארחנטינוס ג'וניורס ואלכס אנדראאוצ'י מקילמס אתלטיקו קלוב כבשו 22 שערים וזכו בתואר מלך השערים של אליפות מטרופוליטנו. חוסה קיינלדי מטאז'רס כבש 16 שערים וזכה בתואר מלך השערים של האליפות הלאומית.

פרס כדורגלן השנה בארגנטינה הוענק למריו קמפס מולנסיה ().
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של אליפות מטרופוליטנו מהעונה הקודמת למעט לנוס, פרו קאריל אואסטה וטמפרליי שירדו ליגה ובתוספת אסטודיאנטס דה בואנוס איירס שעלתה מליגת משנה. כך שמספר הקבוצות ירד ל-21. התחרות כללה 40 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת.

מנצחת התחרות העפילה לגביע ליברטדורס. 2 קבוצות שסיימו במקומות 21-20 ירדו לליגת משנה.

19 קבוצות עברו לאליפות לאומית.

### מתכונת אליפות לאומית
באליפות זו השתתפו 19 קבוצות שהגיעו מאליפות מטרופוליטנו, קבוצה שניצחה בתחרות ליגת המשנה הארגנטינאית ו-12 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 14 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 8 קבוצות עלו לשלב הכרעה שנערך בשטית נוקאוט עם משחק כפול. הקבוצה המנצחת עלתה לגביע ליברטדורס.

## אליפות מטרופוליטנו

### טבלת התחרות

## אליפות לאומית

### שלב הבתים
באליפות השתתפו 19 קבוצות שהגיעו מאליפות מטרופוליטנו, קבוצה שניצחה בתחרות ליגת המשנה הארגנטינאית ו-12 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 14 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 8 קבוצות עלו לשלב הכרעה שנערך בשטית נוקאוט עם משחק כפול. הקבוצה המנצחת עלתה לגביע ליברטדורס.

### שלב הנוקאאוט

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1978
קטגוריה:עונות בליגת העל הארגנטינאית
קטגוריה:1978 בארגנטינה
דייוויד הודני

**דייוויד הודני** (באנגלית: **David Hodne**) הוא קצין בדרגת גנרל בצבא ארצות הברית המכהן כמפקד פיקוד הטרנספורמציה וההדרכה של הצבא.

## ביוגרפיה
הודני גדל במדינת ניו יורק, סיים תואר ראשון בהנדסת אווירונאוטיקה מהאקדמיה הצבאית של ארצות הברית ב-1991 והתגייס לצבא. בנוסף הוא בעל תואר שני בלימודי לוחמה לא קונבנציונלית מהאוניברסיטה הצבאית האמריקאית.

בשנים 2002-2007 שירת כמגוון תפקידי קצונה ברגימנט הריינג'רס ה-75. בשנים 2008–2010 פיקד על הגדוד השלישי ברגימנט הפרשים הרביעי של הדיוויזיה ה-25, ובשנים 2010-2012 פיקד על הגדוד השני של רגימנט הריינג'רס ה-75. בשנים 2013–2015 פיקד על בריגדת הסטרייקרים הראשונה של הדיוויזיה הרביעית ולאחר מכן שימש עוזר מפקד פיקוד מרכז של ארצות הברית. ב-2017 מונה לסגן מפקד הדיוויזיה הרביעית. ב-2018 מונה לקצין חי"ר ראשי ומפקד בית הספר לחי"ר של הצבא. 

באוגוסט 2021 מונה למפקד הדיוויזיה הרביעית. ביוני 2023 מונה למנהל מנהל צוות הטרנספורמציה של הצבא ובינואר 2024 מונה למנהל מרכז עתיד וקונספטים בפיקוד העתיד של הצבא, העוסק בתחום פיתוח קונספטים ושילוב יכולות חדשות בתחום המודרניזציה של הצבא. באוקטובר 2025 הועלה לדרגת גנרל ומונה למפקד פיקוד הטרנספורמציה וההדרכה של הצבא, פיקוד חדש שמאחד את פיקוד העתיד של הצבא עם פיקוד האימונים וההדרכה.

## קישורים חיצוניים

*ביוגרפיה, באתר הצבא

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:מפקדי הדיוויזיה הרביעית (ארצות הברית)
קטגוריה:בוגרי האקדמיה הצבאית של ארצות הברית
קטגוריה:הריינג'רס
קטגוריה:אמריקאים שנולדו ב-1969
ויניסיוס טוביאס

**ויניסיוס אוגוסטו טוביאס דה סילבה** (בפורטוגזית: **Vinícius Augusto Tobías da Silva**; נולד ב-23 בפברואר 2004 בסאו פאולו שבברזיל) הוא כדורגלן ברזילאי המשחק בעמדת המגן הימני בקבוצת שחטאר דונצק מליגת העל האוקראינית.

## קריירת מועדונים
טוביאס גדל במחלקת הנוער של מועדון ספורט אינטרנסיונל, אליה הצטרף בשנת 2016. בחודש יולי 2021 הודיעה שחטאר דונצק מליגת העל האוקראינית כי טוביאס יעבור למועדון בחודש פברואר 2022, כאשר יגיע לגיל 18. עם זאת, לאחר הפלישה הרוסית לאוקראינה, כדורגלנים זרים באוקראינה הורשו לעזוב את קבוצותיהם על בסיס השאלה.

ב-1 באפריל 2022 הצטרף טוביאס בהשאלה לריאל מדריד מלה ליגה עד לתום עונת 2022/2023. מכיוון שריאל מדריד השתמשה בכל מכסת השחקנים הלא-אירופאים המותרת בלה ליגה, הוא החל לשחק בריאל מדריד קסטיליה, קבוצת המילואים של המועדון. בהמשך הוארכה השאלתו גם לעונת 2023/2024, וב-6 בינואר 2024 ערך את הופעתו היחידה בקבוצה הראשונה של המועדון, בניצחון 3-1 על אראנדינה במסגרת הסיבוב השלישי של גביע המלך הספרדי.

ב-27 ביוני 2024 הודיעה שחטאר דונצק על חזרתו של טוביאס למועדון, וב-17 ביולי חתם על חוזה חדש במועדון עד ל-30 ביוני 2029. ב-24 באוגוסט ערך את הופעת הבכורה שלו בליגת העל האוקראינית, בהפסד 4-3 לאולקסנדריה במסגרת המחזור הרביעי לעונת . ב-18 בספטמבר ערך את הופעת הבכורה שלו בליגת האלופות, בתיקו 0-0 נגד בולוניה 1909 במסגרת שלב הבתים לעונת 2024/2025. הוא ערך 19 הופעות ליגה בעונה זו, והוסיף שלוש הופעות בליגת האלופות. בנוסף, זכה עם הקבוצה בגביע האוקראיני.

## תארים
;שחטאר דונצק
* הגביע האוקראיני (1): 2024/2025

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני שחטאר דונצק
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:ברזילאים שנולדו ב-2004
וילסון בת'ל

**סטיבן וילסון בת'ל** (באנגלית: **Stephen Wilson Bethel**; נולד ב-24 בפברואר 1984) הוא שחקן ומפיק אמריקאי. הוא ידוע מתפקידיו כרדר קלהאן באופרת הסבון של CBS "צעירים חסרי מנוח" (2009–2011), בתפקיד ווייד קינסלה בסדרה "חשיפה לדרום" (2011–2015), בתפקיד סגן התובע המחוזי מארק קלאן בדרמה המשפטית "בית המשפט!" (2019–2023), ובתפקיד בנג'מין "דקס" פוינדקסטר/בולזאיי בעונה השלישית של סדרת היקום הקולנועי של מארוול "דרדוויל" (2018) וסדרת החידוש שלה, "דרדוויל: נולד מחדש" (2025–הווה). הוא גם הכוכב והיוצר של סדרת הרשת "סטופיד הייפ" בפלטפורמה המקוונת של The CW.

## ראשית חייו
בת'ל נולד ב-24 בפברואר 1984 למשפחה יהודית, בהילסבורו, ניו המפשייר, ארצות הברית. הוא בנם של האמן סטיב בת'ל והסופרת ג'ויס מיינארד. הוריו התגרשו בגיל צעיר והוא גדל בקין, ניו המפשיר עם אמו. לבת'ל 8 אחים ואחיות מנישואים שונים של הוריו.

## קריירה
בת'ל ערך את הופעת הבכורה שלו על המסך בתור בראד בסדרת הדרמה לנוער "The O.C". הוא גילם תפקידי אורח בסדרות "ג'אג", "פשע מן העבר" ו"NCIS" וגילם את רב"ט אוון "קיו-טיפ" סטפורד במיני-סדרה המועמדת לפרס אמי "דור מזוין", בכיכובו של אלכסנדר סקושגורד. בת'ל ערך את הופעת הבכורה הקולנועית שלו בסרט על מלחמת וייטנאם משנת 2008, "1968 Tunnel Rats", שם גילם את חייל הכוחות המיוחדים של צבא ארצות הברית רב"ט גרין. בשנת 2009, הוא קיבל תפקיד חוזר בתור ריידר קלהאן באופרת סבון של CBS "צעירים חסרי מנוח".

בסדרת הקומדיה-דרמה "חשיפה לדרום" של The CW, בת'ל גילם את ווייד קינסלה, "הילד הרע" והשכן של הדמות המרכזית בסדרה, זואי הארט (רייצ'ל בילסון). הסדרה עלתה לאקרנים ב-26 בספטמבר 2011 והסתיימה ב-7 במאי 2015, לאחר ארבע עונות. המגזין BuddyTV דירג אותו במקום ה-14 ברשימת "הגברים הסקסיים ביותר בטלוויזיה לשנת 2011", בשנת 2012 הוא דורג במקום השני באותה רשימה.

ב-2016 הוא הופיע בארבעה פרקים של סדרת המותחן המשפטי של ABC "המדריך לרוצח" בתור צ'ארלס מאהוני.

בשנת 2018, הוא הצטרף לצוות השחקנים של הסדרה "דרדוויל" בתור בנג'מין "דקס" פוינדקסטר, הידוע גם בשם בולזאיי וחזר על התפקיד בסדרה "דרדוויל: נולד מחדש" ב-2025.בשנת 2019, בת'ל קיבל תפקיד ראשי בסדרת הדרמה המשפטית "בית המשפט!" של רשת CBS בתור סגן התובע המחוזי מארק קאלאן.

ב-2025 שיחק בתפקיד שיין מגווייר, קצין ניהול חיות הבר ביוסמיטי, ששימש בעבר כפקח בצבא בסדרת המתח של נטפליקס "יוסמיטי" יחד עם אריק באנה וסם ניל.

## חיים אישיים
הוא נישא לליזל מרטינז-בלגר ב-28 בנובמבר 2020. יש לו בת אחת.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא רוסי-יהודי
קטגוריה:אמריקאים ממוצא אנגלי
קטגוריה:אמריקאים ממוצא קנדי

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1984